Nanking

Nanking (kínai nyelven: 南京; pinjin átírás: Nánjīng – ún. népszerű magyar átírása Nancsing lenne, de hagyományossá vált magyar neve Nanking) Csiangszu tartomány fővárosa Kínában. Korábban többször volt Kína fővárosa, és a négy nagy történelmi főváros közé sorolják; kulturális és történelmi szerepe kiemelkedő. A nankingi mészárlás helyszíne. Lakosainak száma 9 314 685 fő (2020). Földrajz Nanking a Jangce folyó alsó szakasza mellett, a deltavidéknél helyezkedik el, Sanghajtól kb. 300 km-re nyugatra, Pekingtől kb. 1200 km-re délre, Chongqingtól (Csongcsing) kb. 1400 km-re keletre. A Jangce a város nyugati oldala mellett folyik el, míg északról, délről és keletről a Ningzheng (Ningcseng) hegység határolja. Népesség Közigazgatás Nanking 13 megyei szintű területből áll: 11 kerületből és 2 megyéből. Kerületek: Xuanwu kerület (玄武區, Hszüanvu) Baixia kerület (白下區, Pajhszia) Qinhuai kerület (秦淮區, Csinhuaj) Jianye kerület (建邺區, Csienje) Gulou kerület (鼓楼區, Kulou) Xiaguan kerület (下关區, Hsziakuan) Pukou kerület (浦口區, Pukou) Liuhe kerület (六合區, Liuho) Qixia kerület (栖霞區, Csihszia) Yuhuatai kerület (雨花台區, Jühuataj) Jiangning kerület (江宁區) (Csiangning) Megyék: Lishui megye (溧水县, Lisui) Gaochun megye (高淳县, Kaocsun) Gazdaság Nanking a Jangce delta ipari fejlesztési területen fekszik, mely innen Sanghajig húzódik, és a terület további fontos városai (Sanghaj felé haladva): Csangcsou (Changzhou), Vuhszi (Wuxi), Szucsou (Suzhou). Ez a sáv Kína egyik gazdaságilag legfejlettebb területe, kiépült infrastruktúrával (autópályák, vasútvonalak, a Nagy-csatorna és a folyó vízi útjai). Ezen a területen – így Nankingban is – igen jelentős az ipar: kínai, külföldi és vegyes vállalatok vannak jelen. A város legfontosabb ágazatai az autóipar, elektronika, petrolkémia, vas- és acélipar. Közlekedés Nanking a kelet-kínai térség egyik legfontosabb csomópontja: szárazföldi, vízi és légi összeköttetése más területekkel kiváló. Repülőtere a Nanking-Lukou nemzetközi repülőtér, melyről több mint 80 célállomásra juthatnak el az utasok, köztük a kínai városok mellett Dél-Koreába, Japánba, Szingapúrba és Thaiföldre. Kikötője a legnagyobb folyami kikötő Kínában. A kikötői terület 98 km hosszan húzódik a folyó mellett. Mivel a Jangce itt már nagyon széles, ezért a város mellett sokáig egyetlen híd épült a folyón (1968-ban adták át), mely stratégiai fontosságú volt. A híd kétszintes, alul a vonatok, felül pedig 2×2 sávon az autók közlekednek, teljes hossza 6772 méter. 2001-ben elkészült a második híd a város mellett. A város a Peking–Sanghaj-vasútvonal mellett fekszik, fontos vasúti csomópont. A főpályaudvar mellett, mely a város központjában található, több kisebb pályaudvar is igénybe vehető. A városban metró is üzemel. Nankingból számtalan autópálya és főútvonal indul minden irányba, így Sanghaj, Peking, Hofej (Hefei) és Hangcsou (Hangzhou) felé. A helyi tömegközlekedési hálózat tíz metróvonalból, illetve kiterjedt buszhálózatból áll. Igen fontos szerepet játszanak a taxik is (mint mindenütt Kínában). Kultúra A Ming és a Csing-dinasztia idejében a város vizsgaközpont is volt a hivatalnokjelöltek számára, akiknek felkészülését és vizsgáját szigorú szabályokhoz kötötték. A nankingi vizsgakomplexum egyszerre akár 20 000 vizsgázót tudott fogadni, akiket apró cellákban vizsgáztattak. Az épületegyüttes ma múzeumként látogatható. Testvérvárosok Elzász, Franciaország Barranquilla, Kolumbia Bloemfontein, Dél-Afrika Eindhoven, Hollandia Firenze, Olaszország Hauts-de-Seine, Franciaország Houston, Texas, Amerikai Egyesült Államok Lipcse, Németország Limassol, Ciprus London, Ontario, Kanada Malacca Town, Malajzia (2001) Mexicali, Mexikó Nagoja, Japán Perth, Ausztrália St. Louis, Missouri, Amerikai Egyesült Államok Daejeon, Dél-Korea Birmingham, Egyesült Királyság Belo Horizonte, Brazília Jegyzetek További információk Nanjing Government website Nanjing English guide with open directory Archiválva 2015. március 15-i dátummal a Wayback Machine-ben